smcproject/ml-wiki-sentences huggingface dataset:
1997-ൽ, മോഡലിംഗ് ജീവിതത്തിന്റെ ഉന്നതിയിൽ, മേരി ക്ലെയർ എന്ന വനിതാ മാസികയിലെ ലോറ സിവുമായി ആദ്യമായി കുട്ടിക്കാലത്ത് അവളുടെ രണ്ട് സഹോദരിമാർക്കൊപ്പം അഞ്ച് വയസ്സുള്ളപ്പോൾ നടത്തിയ സ്ത്രീ ജനനേന്ദ്രിയം വികലമാക്കലിനെക്കുറിച്ച് ഡിറീ സംസാരിച്ചു.
അതേ വർഷം, എഫ്‌ജി‌എം നിർത്തലാക്കുന്നതിനുള്ള യുഎൻ പ്രതിനിധിയായി ഡിറീ മാറി.
പിന്നീട് അവളുടെ ജന്മനാടായ സൊമാലിയയിൽ ഒരു സന്ദർശനത്തിനായി അവർ അമ്മയ്ക്ക് പണം നൽകി.
അവലംബം പുറംകണ്ണികൾ വാരിസ് ഡിറീ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Desert Flower Foundation വാരിസ് ഡിറീ at the Fashion Model Directory Reader's Digest version of Desert Flower ഇന്റർനെറ്റ് മൂവി ഡാറ്റാബേസിൽ നിന്ന് വാരിസ് ഡിറീ
വാറങ്കൽ ഇംഗ്ലീഷ് വിലാസം https://ml.wikipedia.org/wiki/Warangal ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
18°00′N 79°35′E ﻿ / ﻿ 18.0°N 79.58°E ﻿ / 18.0; 79.58
തെലങ്കാന സംസ്ഥാനത്തിലെ വാറങ്കൽ ജില്ലയിലെ ഒരു നഗരമാണ് വാറങ്കൽ (തെലുങ്ക്: వరంగల్) .
ഹൈദരാബാദിനു ഏകദേശം 145 കിലോമീറ്റർ വടക്കുകിഴക്കായി സ്ഥിതിചെയ്യുന്നു.
തെലങ്കാനയിലെ രണ്ടാമത്തെ വലിയ നഗരമാണ് വാറങ്കൽ.
2001 സെൻസസ് പ്രകാരം 13,562,98 ജനങ്ങൾ വാറങ്കൽ നഗരത്തിൽ വസിക്കുന്നു.
കറുത്തതും ബ്രൗണും കരിങ്കൽ ഖ്വാറികൾക്കും, ധാന്യ ഉത്പാദനത്തിനും പഞ്ഞികൃഷിക്കും വാറങ്കൽ പ്രസിദ്ധമാണ്.
12 തൊട്ട് 14ആം നൂറ്റാണ്ട് വരെ ആന്ധ്ര ഭരിച്ചിരുന്ന കാകാത്തിയ രാജവംശത്തിന്റെ തലസ്ഥാനമായിരുന്നു വാറങ്കൽ.
പ്രമാണം:Kakateeya Sculpture.jpg
വാരിക ഇംഗ്ലീഷ് വിലാസം https://ml.wikipedia.org/wiki/Weekly_magazine ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 മാർച്ച് മുതൽ തുടരുന്നു.
എല്ലാ ആഴ്ചയും പുറത്തിറങ്ങുന്ന പ്രസിദ്ധീകരണങ്ങളാണ് വാരികകൾ.
മാതൃഭൂമി ആഴ്ചപ്പതിപ്പ് ബാലരമ ആഴ്ചപ്പതിപ്പ് ബാലഭൂമി ആഴ്ച്ചപ്പതിപ്പ് രിസാല വാരിക ബാലമംഗളം വാരിക മനോരമ വാരിക മംഗളം വാരിക ഇതിനൊരുദാഹരണമാണ്.
ഒരു വാരികയിലെ ഉള്ളടക്കം ഇങ്ങനെയെല്ലാമാകാം: മുൻലക്കത്തിലെ ഉള്ളടക്കവുമായി യാതൊരു ബന്ധവുമില്ലാത്ത സൃഷ്ടികൾ മുൻലക്കത്തിലെ ലേഖനങ്ങൾക്കുള്ള മറുപടികൾ തുടർക്കഥകൾ പംക്തികൾ
വാര്യത്ത് ചോറി പീറ്റർ ഇംഗ്ലീഷ് വിലാസം https://ml.wikipedia.org/wiki/Varyath_chori_peter
മലയാളത്തിലെ പ്രഥമ ക്രൈസ്‌തവ പരിഷ്‌കരണ നോവലായ പരിഷ്‌കാരവിജയത്തിന്റെ കർത്താവാണ് വാര്യത്ത് ചോറി പീറ്റർ .
കൊച്ചിയിലെ സന്റക്രൂസ്സ ഹൈസ്കൂളിലെ മാസ്റ്ററായിരുന്നു.
കൃതികൾ പരിഷ്‌കാരവിജയം (നോവൽ) അവലംബം ↑
സലാം കൊടിയത്തൂർ This article is written like a personal reflection or essay rather than an encyclopedic description of the subject .
( 2022 മാർച്ച് )
കേരളത്തിലെ ഒരു നാടക-സിനിമാ പ്രവർത്തകനാണ്
സലാം കൊടിയത്തൂർ എന്നറിയപ്പെടുന്ന അബ്ദുസ്സലാം .
സംവിധായകൻ, നടൻ, തിരക്കഥാകൃത്ത്, നാടകരചയിതാവ് എന്നീ നിലകളിൽ പ്രവർത്തിച്ചുവരുന്ന അദ്ദേഹം ഹോം സിനിമ എന്ന വിഭാഗത്തിൽ ഇരുപതോളം ചലചിത്രങ്ങൾ സംവിധാനം ചെയ്തിട്ടുണ്ട് .
ആനിമേഷൻ ചിത്രങ്ങൾ, ഡോക്യുമെന്ററികൾ, ഹൃസ്വചിത്രങ്ങൾ എന്നിവയും ഇദ്ദേഹത്തിന്റെ കീഴിൽ പുറത്തിറങ്ങിയിട്ടുണ്ട്.
കോഴിക്കോട് ആകാശവാണിയിൽ ഡ്രാമാ ആർട്ടിസ്റ്റ് ആയും പ്രവർത്തിച്ചിരുന്നു സലാം കൊടിയത്തൂർ .
കോഴിക്കോട് ജില്ലയിലെ കൊടിയത്തൂരിൽ 1966-ലാണ് അബ്ദുസ്സലാം ജനിച്ചത് .
വിദ്യാഭ്യാസത്തിന് ശേഷം കൊടിയത്തൂരിലെ വിദ്യാലയത്തിൽ അധ്യാപകനായി ജോലി ചെയ്യുന്നു .
ഹോം സിനിമകൾ
തിയേറ്റർ ചിത്രങ്ങൾക്ക് പകരം വീടുകളിൽ പ്രദർശിക്കപ്പെടുന്ന തരത്തിൽ ഹോം സിനിമ എന്ന സമാന്തര സംവിധാനം പരിചയപ്പെടുത്തിയ സലാം കൊടിയത്തൂർ, മലബാർ മേഖലകളിൽ സ്വീകാര്യത നേടിയ നിരവധി ചിത്രങ്ങൾ ഒരുക്കിയിരുന്നു.
കുടുംബം, പ്രവാസം തുടങ്ങിയ പശ്ചാത്തലങ്ങളിൽ ഒരുക്കപ്പെട്ടിട്ടുള്ളവയാണ് സലാം കൊടിയത്തൂരിന്റെ ചിത്രങ്ങൾ.
ഹോം സിനിമകൾ നിങ്ങളെന്നെ ഭ്രാന്തനാക്കി വരനെ വിൽക്കാനുണ്ട് നഷ്ടപരിഹാരം കുടുംബകലഹം നൂറാം ദിവസം പരേതൻ തിരിച്ചു വരുന്നു അളിയനൊരു ഫ്രീവിസ പാതിയാത്രക്കൊരു ടിക്കറ്റ് ആണായിട്ടൊരയൽവാസി ഒരു ദിർഹം കൂടി പെണ്ണൊരുമ്പെട്ടാൽ കുറുക്കുവഴി.
കോം തുടക്കം മിസ്ഡ് കാൾ ഒടുക്കം മിസ്ഡ് ഗേൾ ഓലപ്പുരക്കെന്തിന് ഇരുമ്പ് വാതിൽ ഒരു ടീസ്പൂൺ വീതം മൂന്ന് നേരം കുബ്ബൂസ് കുതന്ത്ര ശിരോമണി മുക്കുപണ്ടം ആണ്മാറാട്ടം എന്നാ വന്നത് എന്നാ പോണത് ഉമ്മാന്റെ ശുക്കൂർ
ഹ്രസ്വ ചിത്രങ്ങൾ ഈദും ഈദിന്റെ അത്തറും സോഷ്യൽ വൈറസ് കോയാന്റെ ടെൻഷൻ വിത്തും കൈക്കോട്ടും മൂർഖൻ ബാപ്പുട്ടി നാട്ടുകാർക്ക് പ്രവേശനമില്ല പിണക്കം എളാപ്പാന്റെ വാല് അക്കിടി മുടിയനായ മടിയൻ അടിപൊളി പോലീസ് ദുരൂഹം ( വെബ് സീരീസ് ) ഡബ്ബിങ് ചിത്രങ്ങൾ ദി മെസ്സേജ് ആനിമേഷൻ ചിത്രങ്ങൾ ചുണ്ടു കുറുക്കൻ കുസൃതിക്കുറുക്കൻ മരുപ്പച്ച കുട്ടാപ്പി നന്മയുടെ പൂക്കൾ പൂമ്പാറ്റ വമ്പൻ ചിമ്പു അവലംബം
സലാം ബാപ്പു
കേരളത്തിലെ ഒരു ചലചിത്ര സംവിധായകനാണ് സലാം ബാപ്പു .
റെഡ് വൈൻ (2013) എന്ന സിനിമയിലൂടെ സംവിധാന രംഗത്തെത്തിയ അദ്ദേഹം പിന്നീട് മംഗ്ലീഷ് എന്ന ചലചിത്രം സംവിധാനം ചെയ്തു.
1975 മേയ് 15 ന് കേരളത്തിലെ മലപ്പുറം പൊന്നാനി ക്കടുത്ത പാലപ്പെട്ടി യിൽ ബാപ്പു ഹാജി ആയിഷുമ്മ ദമ്പതികളുടെ മകനായി സലാം ബാപ്പു ജനിച്ചു.
ഹൈസ്കൂൾ പാലപ്പെട്ടി, എം.ഇ.
എസ് കോളേജ്, പൊന്നാനി , തിരുവനന്തപുരം ലോ അക്കാദമി, ലോ കോളേജ്, പ്രസ് ക്ലബ് (ഇൻസ്റ്റിറ്റ്യൂട്ട് ഓഫ് ജേണലിസം) എന്നിവിടങ്ങളിലായി വിദ്യാഭ്യാസം പൂർത്തിയാക്കി.
കേരള ഹൈക്കോടതിയിൽ നിന്ന് അഭിഭാഷകനായി എൻറോൾ ചെയ്യുകയും പൊന്നാനി ബാറിൽ അഭിഭാഷകനായി പ്രാക്ടീസ് ചെയ്യുകയും ചെയ്തു.
ഏഷ്യാനെറ്റിൽ തിരക്കഥാകൃത്തായി പ്രവർത്തിച്ചു.
ഇംഗ്ലണ്ട്, സ്കോട്ട്ലൻഡ്, സ്പെയിൻ, ഹോളണ്ട്, ജർമ്മനി, സ്വിറ്റ്സർലൻഡ്, ഫ്രാൻസ്, ഇറ്റലി, യുഎഇ, ഒമാൻ, ബംഗ്ലാദേശ് തുടങ്ങിയ രാജ്യങ്ങളിൽ സന്ദർശനം നടത്തിയിട്ടുണ്ട്.
ചലചിത്രങ്ങൾ വർഷം മലയാളം ശീർഷകം കാസ്റ്റ് സ്ക്രിപ്റ്റ് റൈറ്റർ കുറിപ്പുകൾ 2013 റെഡ് വൈൻ മോഹൻലാൽ , ഫഹദ് ഫാസിൽ , ആസിഫ് അലി , സൈജു കുറുപ്പ് , ജയപ്രകാശ്, മിയ , മേഘന രാജ് മാമ്മൻ കെ.രാജൻ 2014 മംഗ്ലീഷ് മമ്മൂട്ടി റിയാസ്
|} ശ്രീകൃഷ്ണ@ജിമെയിൽ.
കോം 
|ഭാവന, ഡാർലിംഗ് കൃഷണ 
|} കന്നഡ മൂവി 
|സ്ക്രിപ്റ്റ് അവലംബം
സലാമജാർവി ദേശീയോദ്യാനം
സലാമജാർവി ദേശീയോദ്യാനം ( ഫിന്നിഷ് : Salamajärven kansallispuisto ) ഫിൻലാൻറിലെ മദ്ധ്യ ഒസ്ടേോബോത്‍നിയ, മദ്ധ്യ ഫിൻലാൻറ് മേഖലകളിൽ, പെർഹോ, കിവിജാർവി, കിന്നുല മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്.
സലാമജാർവി ദേശീയോദ്യാനം സ്യൂമെൻസെൽക്കയുടെ പരുക്കൻ നീർത്തട പ്രദേശത്താണ് സ്ഥിതി ചെയ്യുന്നത്.
ഈ ബൃഹത്തായ, ജനവാസമില്ലാത്ത പ്രദേശം, പ്രത്യേകിച്ച് വൈവിധ്യമാർന്ന ചേറുനിലങ്ങളിലെ ആവാസവ്യവസ്ഥകൾക്കും അതിലെ വന്യമൃഗങ്ങൾക്കും പേരുകേട്ടതാണ്.
സലാം ബോംബെ ഇംഗ്ലീഷ് വിലാസം https://ml.wikipedia.org/wiki/Salaam_Bombay
1988 ൽ മീരാ നായർ സംവിധാനം ചെയ്തു പുറത്തിറങ്ങിയ ഹിന്ദി ചലചിത്രമാണ് സലാം ബോംബെ .
ബോംബെ നഗരത്തിൽ കുടുങ്ങിയ ഒരു കുട്ടിയുടെ നരകതുല്യമായ ജീവിതമാണു പ്രമേയം.
മോട്ടോർ വർക്ക്ഷോപ്പിൽ ജോലിചെയ്യുന്ന ചേട്ടൻ കൊണ്ടുവന്ന  ബൈക്ക് അരിശത്തിനു കത്തിച്ചതിനാൽ അതിനു വേണ്ട പണമായ അഞ്ഞൂറു രൂപ ഉണ്ടാക്കാൻ അമ്മ സർക്കസ്സിൽ കൊണ്ടാക്കിയ  ഗ്രാമീണനായ കൃഷ്ണ എന്ന കുട്ടി അവിടെനിന്നും മഹാനഗരമായ ബോംബെയിലും  പിന്നീട് പോക്കറ്റടിക്കാർക്കും കാമാട്ടിപുരയിലെ ലൈംഗികതൊഴിലാളികൾക്കും മയക്കുമരുന്നുകാർക്കും ഒക്കെ ഒപ്പം ജീവിക്കുന്നു.
സലമാണ്ടർ ഇംഗ്ലീഷ് വിലാസം https://ml.wikipedia.org/wiki/Salamander
ഉരഗങ്ങളോട് രൂപ സാദൃശ്യം ഉള്ള ഒരു കൂട്ടം ഉഭയജീവികളാണ് സലമാണ്ടരുകൾ .
655 ൽ പരം സ്പീഷീസുകൾ ഉണ്ട് ഇവയിൽ.
ചില സ്പീഷീസുകൾ ജീവിതചക്രത്തിന്റെ മുഴുവൻ ഭാഗവും ജലത്തിൽ ആണ് കഴിയുന്നത്‌ .
എന്നാൽ മറ്റു ചിലവ ഇടയ്ക്കിടെ ജലാശയങ്ങളിൽ വന്ന് പോകുന്നവ ആണ്.
എന്നാൽ പ്രായപൂർത്തി ആയ ശേഷം കരയിൽ മാത്രം ജീവിക്കുന്ന സലമാണ്ടരുകളും ഉണ്ട്.
ഇന്ന് ലോകമൊട്ടുക്കും ഇവയിൽ മിക്കവയും വംശനാശ ഭീഷണി നേരിടുക്കയാണ്.
പ്രധാന കാരണങ്ങൾ Chytridiomycosis എന്ന ഉഭയജീവികളെ ബാധിക്കുന്ന ഫംഗസ് രോഗം , വനനശീകരണം , കാലാവസ്ഥ വ്യതിയാനം എന്നിവ ആണ്.
വിവിധ തരം സലമാണ്ടരുകൾ
പത്ത്  കുടുംബത്തിൽ പെട്ട സലമാണ്ടാരുകളെ ഉദാഹരണ സഹിതം താഴെ കാണാം.
Cryptobranchoidea (Giant salamanders) Family Common names Example species
Example image Cryptobranchidae Giant salamanders Hellbender ( Cryptobranchus alleganiensis ) Hynobiidae Asiatic salamanders Hida salamander ( Hynobius kimurae ) Salamandroidea (Advanced salamanders) Ambystomatidae Mole salamanders Marbled salamander ( Ambystoma opacum ) Amphiumidae Amphiumas or Congo eels Two-toed amphiuma ( Amphiuma means ) Dicamptodontidae Pacific giant salamanders Pacific giant salamander ( Dicamptodon tenebrosus ) Plethodontidae Lungless salamanders Red back salamander ( Plethodon cinereus ) Proteidae Mudpuppies and olms Olm ( Proteus anguinus ) Rhyacotritonidae Torrent salamanders Southern torrent salamander ( Rhyacotriton variegatus ) Salamandridae Newts and true salamanders Alpine newt ( Triturus alpestris ) Sirenoidea (Sirens) Sirenidae Sirens Greater siren ( Siren lacertina ) അവലംബം
സലാമത്ത് അലി ഖാൻ
ഹിന്ദുസ്ഥാനി ശാസ്ത്രീയസംഗീതത്തിന് നൽകിയ സംഭാവനകൾക്ക് പേരുകേട്ട ഒരു പാകിസ്ഥാനി ഗായകനും നിരവധിയിടങ്ങളിൽ കച്ചേരികൾ നടത്തിയ കലാകാരനുമായിരുന്നു സലാമത്ത് അലി ഖാൻ (12 ഡിസംബർ 1934 – 11 ജൂലൈ 2001 ) ഇന്ത്യൻ ഉപഭൂഖണ്ഡത്തിലെ ഏറ്റവും മികച്ച ക്ലാസിക്കൽ ഗായകരിൽ ഒരാളായി അദ്ദേഹത്തെ പരക്കെ കണക്കാക്കപ്പെടുന്നു, അദ്ദേഹം സംഗീതരംഗത്ത്, പ്രത്യേകിച്ച് ഇന്ത്യൻ ഉപഭൂഖണ്ഡത്തിന്റെ വിഭജനത്തിനുശേഷം ശാസ്ത്രീയസംഗീതത്തിൽ സജീവമായിരുന്നു, പാകിസ്ഥാനിലേക്ക് കുടിയേറുന്നതിന് മുമ്പുതന്നെ അദ്ദേഹം നല്ല അംഗീകാരം നേടിയിരുന്നു.
1969 -ൽ അദ്ദേഹം എഡിൻബർഗ് ഫെസ്റ്റിവലിൽ പങ്കെടുക്കുകയും അന്താരാഷ്ട്ര അംഗീകാരം നേടുകയും ചെയ്തു.
വിഭജനത്തിനുശേഷം ഇന്ത്യ ഉൾപ്പെടെ നിരവധി രാജ്യങ്ങൾ അദ്ദേഹം സന്ദർശിച്ചു, അവിടെ അദ്ദേഹം കൽക്കട്ടയിൽ സംഗീത കച്ചേരിയിലും, അഖിലേന്ത്യാ സംഗീതസമ്മേളനത്തിലും പങ്കെടുത്തു.
അസ്ഥിരമായ ഇന്ത്യ-പാക്കിസ്ഥാൻ ബന്ധങ്ങളുടെ കാലത്ത്, 1953 -ൽ അദ്ദേഹം തന്റെ സഹോദരൻ നസാകത്ത് അലി ഖാനൊപ്പം ഇന്ത്യ സന്ദർശിച്ചു, അവിടെ അദ്ദേഹത്തിന്റെ സംഗീതസമ്മേളനത്തിൽ ഇന്ത്യയുടെ ആദ്യ പ്രധാനമന്ത്രിയായിരുന്ന ജവഹർലാൽ നെഹ്രുവും പങ്കെടുത്തു.
ബ്രിട്ടീഷ് ഇന്ത്യയിലെ ഷാം ചൗരസ്യ ഘരാനയിൽ ഹോഷിയാർപൂരിൽ ജനിച്ച അദ്ദേഹം സംഗീതജ്ഞരുടെ ഒരു കുടുംബത്തിൽപ്പെട്ടയാളായിരുന്നു, ഹിന്ദുസ്ഥാനി ശാസ്ത്രീയ സംഗീതവുമായി ബന്ധപ്പെട്ട ഒരു സൂഫി ഭക്തിഗാന വിഭാഗമായ ഖ്യാൽ അദ്ദേഹത്തെ സ്വാധീനിച്ചു.
സംഗീത കച്ചേരികളിൽ അദ്ദേഹം പങ്കെടുക്കാൻ തുടങ്ങിയതിനുശേഷം, ഷാം ചൗരസ്യ ഘരാന ഇന്ത്യൻ ഉപഭൂഖണ്ഡത്തിൽ അംഗീകാരം നേടി.
/ref ജീവചരിത്രം
റസിയ ബീഗവുമായുള്ള വിവാഹത്തിൽ അദ്ദേഹത്തിനു നാല് പെൺമക്കളും നാല് ആൺമക്കളും ഉൾപ്പെടെ എട്ട് കുട്ടികൾ ഉണ്ടായിരുന്നു.
അദ്ദേഹം തന്റെ രണ്ട് ആൺമക്കളായ ഷറഫത്ത് അലി ഖാൻ, ഷഫ്ഖത്ത് അലി ഖാൻ എന്നിവരെ ക്ലാസിക്കൽ സംഗീതം പരിശീലിപ്പിക്കുകയും പരമ്പരാഗത സംഗീതത്തിൽ ഷാം ചൗരസിയുടെ സ്ഥാനം നിലനിർത്താൻ ശ്രമിക്കുകയും ചെയ്തു.
തന്റെ സഹോദരനോടൊപ്പം (ഇവർ അലി സഹോദരന്മാർ എന്ന് അറിയപ്പെടുന്നു) പന്ത്രണ്ടാം വയസ്സിൽ തന്നെ അദ്ദേഹത്തിന്റെ പിതാവ് ഉസ്താദ് വിലയത്ത് അലി ഖാൻ ഇവരെ സംഗീതം പഠിപ്പിച്ചു.
സംഗീതം പഠിച്ചതിനുശേഷം അദ്ദേഹം കൊൽക്കത്ത യിലേക്ക് പോയി, അവിടെ ഒരു സംഗീത സമ്മേളനത്തിൽ പങ്കെടുത്തു.
1947 ൽ ഇന്ത്യാ വിഭജനത്തെ തുടർന്ന് അദ്ദേഹത്തിന്റെ കുടുംബം ലാഹോറിലേക്ക് കുടിയേറി.
മുൾട്ടാനിലേക്ക് കുടിയേറുന്നതിനുമുമ്പ്, 1941 ൽ ഹർബല്ലഭ് സംഗീത സമ്മേളനത്തിൽ അദ്ദേഹം പങ്കെടുത്തു.
1955 -ൽ അദ്ദേഹം മുൾട്ടാനിൽ നിന്ന് മടങ്ങി, അദ്ദേഹത്തിന്റെ ജന്മനാടായ ലാഹോറിലേക്ക് പോയി.
ആകാശവാണിയുടെ സംഗീത സമ്മേളനങ്ങൾ അദ്ദേഹത്തെ നിയോഗിക്കുകയും പത്ത് വർഷത്തിലധികം സ്റ്റേഷനിൽ പ്രവർത്തിക്കുകയും ചെയ്തു.
പിന്നീട് 1965 ലെ ഇന്ത്യ-പാകിസ്താൻ യുദ്ധത്തെ തുടർന്ന് അദ്ദേഹം ജോലി ഉപേക്ഷിക്കുകയും തുടർന്ന് പാകിസ്ഥാനിലേക്ക് പോവുകയും ചെയ്തു.
ഒരു ഏകാംഗ ഗായകനെന്ന നിലയിൽ, ഇംഗ്ലണ്ട്, അമേരിക്ക, ഹോളണ്ട്, സ്കോട്ട്ലൻഡ്, ജർമ്മനി, ഇറ്റലി, സ്വിറ്റ്സർലൻഡ്, അഫ്ഗാനിസ്ഥാൻ, നേപ്പാൾ, സിംഗപ്പൂർ, പാകിസ്താൻ എന്നിവിടങ്ങളിൽ നിരവധി സംഗീത കച്ചേരികളിൽ അദ്ദേഹം പങ്കെടുത്തു.
1973 -ൽ, അദ്ദേഹവും സഹോദരൻ നസാകത്തും അനിശ്ചിതമായ വ്യക്തിപരമായ പ്രശ്നങ്ങളാൽ അവരുടെ കൂട്ടായ്മ ഉപേക്ഷിച്ചുവെങ്കിലും സലാമത്ത് പിന്നീട് ഒരു സോളോ ഗായകനായി തന്റെ സംഗീതസപര്യ തുടർന്നു.
അവാർഡുകൾ പ്രൈഡ് ഓഫ് പെർഫോമൻസ് - 1977 സിതാര ഇ ഇമിറ്റ്സ് മരണം
വൃക്കതകരാറിനെത്തുടർന്ന് അദ്ദേഹം 11 ജൂലൈ 2001 ന് ലാഹോറിൽ വച്ചുമരണമടഞ്ഞു അവിടെ ചരാഗ് ഷാ വാലി കുടീരത്തിനു സമീപം സഹോദരന്മാർ, പങ്കാളി, മൂത്ത മകൻ ശരഫത് അലി ഖാൻ എന്നിവർക്കൊപ്പം അന്ത്യവിശ്രമം കൊള്ളുന്നു.
അവലംബം പുറത്തേക്കുള്ള കണ്ണികൾ സലാമത്ത് അലി ഖാന്റെ ദുർഗ രാഗത്തിലെ ആലാപനം Ustad Salamat Ali Khan at the Library of Congress
സലാ അ ദിൻ
ഇറാഖിലെ ഒരു പ്രവിശ്യയാണ് സലാഅദിൻ ( അറബി : صلاح الدين Salāh ad Dīn ‬ ).
തികൃത്താണ് തലസ്ഥാനം.
ഇറാഖിലെ ഒരു എണ്ണ ശുദ്ധീകരണശാലയായ ബെയ്ജി സ്ഥിതി ചെയ്യുന്നത് ഇവിടെയാണ്.
സലാഅദിൻ പ്രവിശ്യയെ 8 ജില്ലകളായി തിരിച്ചിരിക്കുന്നു.
സമാറ, ബലാദ്, ബെയ്ജി, തികൃത്ത്, തൂസ്, ദുജയിൽ, അൽ-ദൗർ, അൽ-ശിർക്കത്ത് എന്നിവയാണ് ജില്ലകൾ.
സലാം കാരശ്ശേരി ഇംഗ്ലീഷ് വിലാസം https://ml.wikipedia.org/wiki/Salam_Karassery
മലയാളിയായ എഴുത്തുകാരനും മലയാള സിനിമ നിർമാതാവും തിരക്കഥാകൃത്തും നടനും നാടകകൃത്തും സിനിമാ നിരൂപകനുമാണ് സലാം കാരശ്ശേരി .
നവധാര മൂവി മേക്കേഴ്സിന്റെ ബാനറിൽ അദ്ദേഹം നിർമിച്ച സിനിമകൾ ദേശീയവും അന്തർദേശീയവുമായ പുരസ്കാരങ്ങൾ നേടിയിട്ടുണ്ട്.
കോഴിക്കോട് ജില്ലയിലെ കാരശ്ശേരിയിൽ 1941 ജനുവരി രണ്ടിന് ജനനം.
മുക്കം വെങ്ങാട്ട് ഫാത്തിമ ഹജ്ജുമ്മയാണ് ഭാര്യ.
1999 നവംബർ 28ന് മരണം.
സംഭാവനകൾ അഭിനയിച്ച സിനിമകൾ അഞ്ചു സുന്ദരികൾ (സംവിധാനം: എം കൃഷ്ണൻ നായർ വർഷം: 1968) ഉമ്മാച്ചു (സംവിധാനം: പി ഭാസ്ക്കരൻ വർഷം: 1971) ചുഴി (സംവിധാനം: തൃപ്രയാർ സുകുമാരൻ വർഷം: 1973) തേനരുവി (സംവിധാനം: എം കുഞ്ചാക്കോ വർഷം: 1973) ക്രിമിനൽ‌സ് (സംവിധാനം: എസ് ബാബു വർഷം: 1975) കബനീനദി ചുവന്നപ്പോൾ (സംവിധാനം: പി എ ബക്കർ വർഷം: 1976) ചൂണ്ടക്കാരി (സംവിധാനം: പി വിജയൻ വർഷം: 1977) പതിനാലാം രാവ് (സംവിധാനം: ശ്രീനി വർഷം: 1978) കഥയും തിരക്കഥയും സംഭാഷണവും എഴുതിയ സിനിമകൾ ക്രിമിനൽ‌സ് (സംവിധാനം: എസ് ബാബു വർഷം: 1975) ചൂണ്ടക്കാരി (സംവിധാനം: പി വിജയൻ വർഷം: 1977) ഇതിലെ വന്നവർ (സംവിധാനം: പി ചന്ദ്രകുമാർ വർഷം: 1980) ചുഴി (സംവിധാനം: തൃപ്രയാർ സുകുമാരൻ വർഷം: 1973): സംഭാഷണവും അഭിനയവും മാത്രം നിർമിച്ച പ്രധാന സിനിമകൾ ചുഴി 1973 ക്രിമിനൽസ് 1975 ചുവന്ന വിത്തുകൾ 1977 സംഘഗാനം 1979 പതിനാലാം രാവ് 1979 കത്തി 1983 നൂറ്റാണ്ടിന്റെ സാക്ഷി 1992 ഓർമകളുണ്ടായിരിക്കണം 1995 എഴുതിയ പ്രധാന പുസ്തകങ്ങൾ വൈരൂപ്യങ്ങൾ (നാടകം) വിഷവിത്ത് (നാടകം) വീഞ്ഞ് (നോവൽ) സിനിമ (പഠനം) ഇന്ത്യൻ സിനിമ (പഠനം) സിനിമാലോചന (പഠനം) കാഴ്ച (ആത്മകഥ) പുരസ്കാരങ്ങൾ 1995- മികച്ച ചിത്രത്തിനുള്ള ദേശീയ പുരസ്കാരം: ഓർമ്മകൾ ഉണ്ടായിരിക്കണം 1977- മികച്ച രണ്ടാമത്തെ ചിത്രത്തിനുള്ള കേരള സംസ്ഥാന പുരസ്കാരം അവലംബം
സലാം കാശ്മീർ ഇംഗ്ലീഷ് വിലാസം https://ml.wikipedia.org/wiki/Salaam_Kashmir
ജോഷിയുടെ സംവിധാനത്തിൽ സുരേഷ് ഗോപി , ജയറാം എന്നിവർ പ്രധാന കഥാപാത്രങ്ങളെ അവതരിപ്പിച്ച് 2013 സെപ്റ്റംബർ 27-ന് പുറത്തിറങ്ങുന്ന മലയാളചലച്ചിത്രമാണ് സലാം കാശ്മീർ .
വർണചിത്ര ബിഗ് സ്‌ക്രീനിന്റെ ബാനറിൽ മഹാസുബൈർ ചിത്രം നിർമ്മിച്ചിരിക്കുന്നു.
ഷൈജു അന്തിക്കാടിന്റെ കഥയ്ക്ക് സേതു തിരക്കഥയും സംഭാഷണവും രചിച്ചിരിക്കുന്നു.
കാശ്മീർ എന്നാണ് ചിത്രത്തിന് ആദ്യം പേരു നൽകിയിരുന്നത്.
പിന്നീട് സലാം കാശ്മീർ എന്ന് പേരു മാറ്റുകയാണുണ്ടായത്.
ശ്രീകുമാർ - സുജ ദമ്പതികളിൽ സുജ ബാങ്കുദ്യോഗസ്ഥയാണ്.
ശ്രീകുമാറാണ് എല്ലാ വീട്ടുജോലികളും നിർവഹിക്കുന്നത്.
അദ്ദേഹം തന്നെ ഭാര്യക്കുള്ള ഉച്ചഭക്ഷണം പോലും പാകം ചെയ്ത് ഓഫീസിലെത്തിക്കുന്നു.
ഇവരുടെ ജീവിതത്തിലേക്ക് ടോമി ഈപ്പൻ ദേവസ്യ എന്ന കഥാപാത്രം പ്രവേശിക്കുന്നതോടെ കുടുംബത്തിൽ ഉണ്ടാകുന്ന സംഘർഷങ്ങളാണ് ചിത്രം പറയുന്നത്.
റഫീക്ക് അഹമ്മദ് രചിച്ച ഗാനങ്ങൾക്ക് എം. ജയചന്ദ്രനാണ് സംഗീതം നൽകിയിരിക്കുന്നത് .
കണ്ണാടിപ്പുഴയിലെ മീനോടും കുളിരിലെ...
എന്നാരംഭിക്കുന്ന ഒരു ഗാനം നടൻ ജയറാം ശ്വേതാ മോഹനൊപ്പം ആലപിച്ചിരിക്കുന്നു.
അഭിനേതാക്കൾ സുരേഷ് ഗോപി ....
ടോമി ഈപ്പൻ തോമസ് ജയറാം ....
ശ്രീകുമാർ മിയ ജോർജ് ....
സുജ കൃഷ്ണ കുമാർ ലാലു അലക്സ് വിജയരാഘവൻ പി. ശ്രീകുമാർ അനൂപ് ചന്ദ്രൻ നന്ദു പൊതുവാൾ പൊന്നമ്മ ബാബു അണിയറപ്രവർത്തകർ സംവിധാനം - ജോഷി നിർമ്മാണം - സുബൈർ, മേജർ രവി ആർട്ട് ഡയറക്ടർ - ജോസഫ് നെല്ലിക്കൽ പ്രൊഡക്ഷൻ എക്‌സിക്യൂട്ടീവ് - നന്ദു പൊതുവാൾ ഛായാഗ്രഹണം - മനോജ് പിള്ള എഡിറ്റിങ് - ശ്യാം ശശിധരൻ ചിത്രീകരണം
കാശ്മീർ , ഊട്ടി , തൊടുപുഴ , കുണിഞ്ഞി എന്നിവിടങ്ങളിലാണ് ചിത്രീകരണം നടത്തിയിരിക്കുന്നത്.
അവലംബം പുറത്തേക്കുള്ള കണ്ണികൾ സലാം കാശ്മീർ ഇന്റർനെറ്റ് മൂവി ഡാറ്റാബേസിൽ
സലാക്കാ സലാക്കാ ഇംഗ്ലീഷ് വിലാസം https://ml.wikipedia.org/wiki/Salacca_zalacca
സലാക്ക കൃഷി
വനാതിർത്തിയിലെ വന്യമൃഗശല്യത്തെ തടയാൻ ഫലപ്രദമെന്നു കരുതുന്ന ഇന്തോനേഷ്യൻ മുൾച്ചെടിയാണ് സലാക്കാ സലാക്കാ .
തേൻവരിക്കയ്ക്ക് തുല്യം നിൽക്കുന്ന രുചിയുള്ള ഇതിന്റെ പഴം അന്താരാഷ്ട്ര വിപണിയിൽ പ്രിയംകരമാണ്.
പനയുടെ വർഗ്ഗത്തിൽ പെട്ടതാണ് രണ്ടാൾപൊക്കംവരെ വളരുന്ന ഈ ചെടി.
സലാക്കാ സലാക്കാ എന്നത് ശാസ്ത്രനാമം.
രണ്ടരയിഞ്ച് നീളമുള്ള കൂർത്ത കട്ടിയുള്ള മുള്ളുകൾ ഇതിന്റെ എല്ലാഭാഗത്തുമുണ്ട്.
ഈ മുള്ളുകൾ വന്യമൃഗങ്ങളെ അകറ്റുമെന്ന് പറയപ്പെടുന്നു.
പനയോലപോലെയുള്ള ഇല ഒടിച്ച് തിന്നാനുള്ള ആദ്യശ്രമത്തിൽ തന്നെ കാട്ടാനയ്ക്ക് പിന്തിരിയേണ്ടിവരും.
ഇലയിലുള്ള ഇടതൂർന്ന മുള്ളുകൾ തന്നെ കാരണം.
അരമീറ്റർ ഇടവിട്ട് രണ്ടു വരിയായി ഈ ചെടി വനാതിർത്തിയിൽ നട്ടാൽ ശക്തമായ ഒരു ജൈവവേലി തീർക്കാമെന്നത് കാട്ടാനശല്യമൊഴിവാക്കാൻ ഒന്നാന്തരം മാർഗ്ഗമാണെന്ന് വിലയിരുത്തപ്പെടുന്നു.
ഇരു വർഗ്ഗത്തിലുംപെട്ട ചെടികളും പൂക്കും.
എന്നാൽ പെൺസലാക്കയിലാണ് പഴങ്ങളുണ്ടാവുക.
പഴം ഭക്ഷ്യയോഗ്യമാണെന്ന് കെ.എഫ്.ആർ.ഐ.ശാസ്ത്രജ്ഞൻ ഡോ. പി.സുജനപാൽ പറഞ്ഞു.
തവിട്ടുനിറമുള്ള പഴത്തിന് സാമാന്യം നല്ലൊരു മാങ്ങയുടെ വലിപ്പമുണ്ടാകും.
ഓറഞ്ചിനേക്കാൾ പോഷകമൂല്യവുമുണ്ട്.
ജനവരി, ഫിബ്രവരി മാസങ്ങളിലാണ് സലാക്കാപ്പഴം വിളയുന്നത്.
ഒരു ചെടിയിൽനിന്ന് രണ്ടുകിലോയോളം വിളവെടുക്കാം.
ഇന്തോനേഷ്യ, തായ്‌ലാൻഡ്, മലേഷ്യ തുടങ്ങിയ രാജ്യങ്ങളിൽ കിലോയ്ക്ക് രണ്ട് ഡോളറിനു (നൂറു രൂപയോളം) മുകളിലാണ് വില.
ഈ രാജ്യങ്ങൾ സലാക്കാപ്പഴം കയറ്റുമതിചെയ്ത് വിദേശനാണ്യവും ഉണ്ടാക്കുന്നുണ്ട്.
ആർദ്രമായ കാലാവസ്ഥയാണ് ചെടിക്കനുയോജ്യം.
ഇടുക്കി, വയനാട്, പത്തനംതിട്ട, കണ്ണൂർ, തൃശ്ശൂർ,തുടങ്ങിയ ജില്ലകളിലെ വനപ്രദേശങ്ങളിൽ സമൃദ്ധമായി വളരും.
വരണ്ടപ്രദേശങ്ങൾ അത്രയ്ക്ക് അനുകൂലമല്ല.
2009 ൽ വനംവകുപ്പുമന്ത്രി ബിനോയ് വിശ്വം നിയമസഭയിൽ സലാക്കായെപ്പറ്റി പറഞ്ഞിരുന്നു.
അവലംബം ↑ അധിക വായനയ്ക്ക് Salacca zalacca എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
{{ cite journal }} :  CS1 maint: multiple names: authors list ( link ) പുറം കണ്ണികൾ ഇന്തോനേഷ്യൻചെടി നട്ടാൽ കാട്ടാന ഓടും Archived 2012-08-15 at the Wayback Machine .
സഹോപകാരിത ഇംഗ്ലീഷ് വിലാസം https://ml.wikipedia.org/wiki/Mutualism_(biology) ചുവന്ന കൊക്കുള്ള ഓക്സ്പെക്കർ ഇംപാലയുടെ ശരീരത്തിലുള്ള പേനുകളെ കൊത്തിത്തിന്നുന്നു.
ഇതു വഴി ഇംപാലക്ക് ചൊറിച്ചിലിൽ നിന്ന് മോചനം കിട്ടുകയും ഓക്സ്പെക്കർക്ക് ഭക്ഷണം ലഭിക്കുകയും ചെയ്യുന്നു.
രണ്ട് വ്യത്യസ്ത ജീവജാലങ്ങൾ ഇരുവർക്കും ഗുണം ലഭിക്കുന്ന തരത്തിൽ ഏർപ്പെടുന്ന ഒരു ജീവശാസ്ത്ര ബന്ധമാണ് സഹോപകാരിത (ആംഗലേയം: മൂച്വലിസം ).
ഒരു സ്പീഷീസിനകത്തെ ഇത്തരത്തിലുള്ള ബന്ധത്തെ പരസ്പര സഹകരണം എന്നു വിളിക്കുന്നു.
സഹോപകാരിത ഒരു തരം സഹജീവനമാണ് .
സഹജീവനം വിശാലമായതും സഹഭോജിത , പരാദജീവനം , സഹോപകാരിത എന്നീ ബന്ധങ്ങളെല്ലാം ഉൾക്കൊള്ളുന്നതുമാണ്.
എന്നാൽ സഹോപകാരിത അതിലൊന്നു മാത്രമാണ്.
ബൊവൈൻ പോലെയുള്ള അംഗുലേറ്റകളും അവയുടെ ഉദരത്തിലുള്ള ബാക്റ്റീരിയകളും തമ്മിലുള്ള ബന്ധം സഹോപകാരിതക്ക് ഒരുദാഹരണമാണ്.
ബാക്റ്റീരിയ ഉത്പാദിപ്പിക്കുന്ന സെല്ലുലേസ് അംഗുലേറ്റകളുടെ ദഹനത്തെ സഹായിക്കുന്നു.
അതേ സമയം ബാക്റ്റീരിയക്ക് ഉദരത്തിൽ നിന്ന് നിരവധി പോഷകങ്ങൾ ലഭിക്കുകയും ചെയ്യുന്നു.
സഹോപകാരിതക്ക് ആവാസ വ്യവസ്ഥയിൽ പ്രധാന പങ്കാണുള്ളത്.
48%ഓളം ഭൗമ സസ്യങ്ങൾക്കും ഫംഗസുകളുമായി മൈകോറൈസൽ ബന്ധമുണ്ട്.
പരാഗണം വഴിയുള്ള സഹോപകാരിതാ ബന്ധങ്ങൾ സഹ പരിണാമം പോലുള്ള പ്രതിഭാസങ്ങൾക്കും കാരണമാകുന്നു.
എങ്കിലും മറ്റു ജീവശാസ്ത്ര ബന്ധങ്ങളായ ഇരപിടുത്തത്തിനേയും പരാദജീവനത്തിനേയും സംബന്ധിച്ച് സഹോപകാരിത കുറച്ചേ ചരിത്രത്തിൽ പരാമർശിക്കപ്പെട്ടിട്ടുള്ളൂ.
വിവിധ തരം ബന്ധങ്ങൾ വിഭവ - വിഭവ സഹോപകാരിത
ഇത്തരത്തിലുള്ള സഹോപകാരിതയാണ് പ്രകൃതിയിൽ ഏറ്റവും കൂടുതലായി കാണപ്പെടുന്നത്.
ഇവിടെ രണ്ട് പങ്കാളികൾ പരസ്പരം വിഭവങ്ങൾ വിൽക്കുന്നു.
സസ്യങ്ങളുടെ വേരും ഫംഗസും തമ്മിലുള്ള മൈകോറൈസാ ബന്ധം ഇതിനൊരു നല്ല ഉദാഹരണമാണ്.
മൈകോറൈസയിൽ സസ്യങ്ങൾ ഫംഗസുകൾക്ക് ധാന്യകങ്ങൾ നൽകുന്നു.
പകരം ഫംഗസ് സസ്യങ്ങൾക്ക് ഫോസ്ഫേറ്റ് , നൈട്രജൻ സംയുക്തങ്ങൾ എന്നിവയുടെ ലഭ്യത ഉറപ്പ് വരുത്തുന്നു.
പയറു വർഗ്ഗ സസ്യങ്ങളും റൈസോബിയം ബാക്റ്റീരിയയും തമ്മിലുള്ള ബന്ധവും വിഭവ - വിഭവ സഹോപകാരിതയാണ്.
റൈസോബിയം പയറു ചെടിക്ക് നൈട്രജൻ ലഭ്യത ഉറപ്പ് വരുത്തുമ്പോൾ ചെടി ബാക്റ്റീരിയക്ക് ധാന്യകങ്ങൾ എത്തിക്കുന്നു.
സേവന - വിഭവ സഹോപകാരിത ഹമ്മിംഗ്ബേഡ് ഡയാന്തസിൽ നിന്ന് തേൻ കുടിക്കുന്നു.
പരാഗണം സേവന - വിഭവ സഹോപകാരിതക്കുള്ള നല്ലൊരു ഉദാഹരണമാണ്.
ഇത്തരത്തിലുള്ള ബന്ധങ്ങളും പ്രകൃതിയിൽ കാണപ്പെടാറുണ്ട്.
ഈ ബന്ധത്തിൽ ഒരു പങ്കാളി മറ്റൊന്നിന് വിഭവ ലഭ്യമാക്കുമ്പോൾ മറ്റേ പങ്കാളി തിരികെ ഒരു സേവനം ഉറപ്പു വരുത്തുന്നു.
പരാഗണം ഇത്തരത്തിലുള്ളൊരു ബന്ധമാണ്.
പരാഗണ ബന്ധത്തിൽ പരാഗ രേണുവിന്റെ വിതരണത്തിനു (സേവനം) പകരമായി സസ്യങ്ങൾ പങ്കാളികൾക്ക് ( പക്ഷികൾ , തേനീച്ചകൾ മുതലായവ) തേൻ, പൂമ്പൊടി (ഭക്ഷ്യ വിഭവം) എന്നിവ നൽകുന്നു.
അഫിഡുകളും സസ്യങ്ങളും തമ്മിൽ മറ്റൊരു തരത്തിലുള്ള പരാഗണ ബന്ധവും കാണാവുന്നതാണ്.
കാക്കയും പശുവും തമ്മിലുള്ള ബന്ധവും ഇത്തരത്തിൽ പെട്ടതാണ്.
കാക്ക പശുവിന്റെ പുറത്തുള്ള ചെള്ളി , പേൻ എന്നിവയെ കൊത്തിത്തിന്നുന്നു.
ഇത് പശുവിനെ കീടങ്ങളിൽ നിന്ന് സംരക്ഷണവും (സേവനം) കാക്കക്ക് ഭക്ഷണവും (വിഭവം) നൽകുന്നു.
സേവന - സേവന സഹോപകാരിത
ഇത്തരത്തിലുള്ള ബന്ധങ്ങൾ പ്രകൃതിയിൽ വളരെ അത്യപൂർവ്വമാണ്.
ഈ ബന്ധത്തിൽ പങ്കാളികൾ പരസ്പരം സേവനം വിൽക്കുന്നു.
സീ അനിമോണും പൊമാസെൻട്രിഡേ കുടുംബത്തിലെ അനിമോൺ മത്സ്യവും തമ്മിലുള്ള ബന്ധം ഇത്തരത്തിലുള്ള സഹോപകാരിതക്ക് ഒരുദാഹരണമാണ്.
അനിമോൺ മത്സ്യത്തെ ശത്രുക്കളിൽ നിന്ന് സംരക്ഷിക്കുമ്പോൾ മത്സ്യം അനിമോണിനെ ശലഭമത്സ്യത്തിന്റെ ആക്രമണത്തിൽ നിന്ന് സംരക്ഷിക്കുന്നു.
ഗണിതശാസ്ത്ര രൂപം
1989ൽ ഡേവിഡ് ഹാമിൽട്ടൺ സഹോപകാരിതയെ ഗണിതശാസ്ത്ര സമവാക്യം ഉപയോഗിച്ച് വിശദീകരിച്ചു.
ഇതിനായി ലോക്റ്റ-വോൾട്ടെറ സമവാക്യമാണ് ഹാമിൽട്ടൺ ഉപയോഗിച്ചത്.
ലോക്റ്റ-വോൾട്ടെറ സമവാക്യത്തിൽ βM/K എന്നൊരു പദം കൂടി ചേർത്താണ് ഹാമിൽട്ടൺ ഇത് രൂപപ്പെടുത്തിയത്.
സഹോപകാരിത സമവാക്യം : d N d t = r 1 N ( 1 − N K 1 + β 12 M K 1 ) {\displaystyle {\cfrac {dN}{dt}}=r_{1}N\left(1-{\cfrac {N}{K1}}+\beta _{12}{\cfrac {M}{K_{1}}}\right)} d M d t = r 2 M ( 1 − M K 2 + β 21 N K 2 ) {\displaystyle {\cfrac {dM}{dt}}=r_{2}M\left(1-{\cfrac {M}{K2}}+\beta _{21}{\cfrac {N}{K_{2}}}\right)}
ഇവിടെ: N, M = ജനസംഖ്യാ സാന്ദ്രത.
r = ജനസംഖ്യാ വളർച്ചാ നിരക്ക്.
K = പ്രാദേശിക പരിസ്ഥിതിയുടെ ഉൾക്കൊള്ളാവുന്ന അളവ്.
β = ഒരു സ്പീഷീസിലെ ജീവി മറ്റൊരു സ്പീഷീസ് ജീവിയുമായി  പോരാട്ടത്തിലേർപ്പെടുന്ന സമയത്ത് ഉപയോഗിക്കുന്ന ഗുണാങ്കം.
ഇതും കൂടി കാണുക സഹഭോജിത അവലംബം
സഹീർ ഖാൻ ഇംഗ്ലീഷ് വിലാസം https://ml.wikipedia.org/wiki/Zaheer_Khan
സഹീർ ഖാൻ ഒരു ഇന്ത്യൻ ക്രിക്കറ്ററാണ് .
1978 ഒക്ടോബർ 7ന് മഹാരാഷ്ട്രയിലെ അഹമ്മദ്നഗർ ജില്ലയിലെ ശ്രീരം‌പൂർ പട്ടണത്തിൽ ജനിച്ചു.
2000 മുതൽ ഇന്ത്യൻ ക്രിക്കറ്റ് ടീമിലെ അംഗമാണ്.
ടെസ്റ്റിൽ ബംഗ്ലാദേശിനെതിരെ ധാക്കയിലും ഏകദിനത്തിൽ കെനിയക്കെതിരെ നെയ്റോബിയിലും അരങ്ങേറ്റം നടത്തി.
ഇടം കയ്യൻ പേസ് ബൗളറായ സഹീറിനെ ശ്രദ്ധേയനാക്കിയത് പന്ത് രണ്ട് ദിശയിലേക്കും സ്വിങ് ചെയ്യിക്കാനുള്ള കഴിവാണ്.
ടെസ്റ്റിൽ പതിനൊന്നാമനായി ബാറ്റിങ്ങിനിറങ്ങി ഏറ്റവും കൂടുതൽ റൺസ് നേടിയതിന്റെ റെക്കോർഡ് ഇദ്ദേഹത്തിനാണ്.
ആദ്യ വർഷങ്ങളിൽ ഇന്ത്യയുടെ പേസ് ആക്രമണത്തെ നയിക്കാനായെങ്കിലും 2003, 2004 വർഷങ്ങളിൽ പരിക്കുമൂലം ടീമിൽ നിന്ന് പുറത്തുപോകേണ്ടി വന്നു.
മടങ്ങിവന്നെങ്കിലും ഒരു വർഷത്തിനുള്ളിൽ-2005ൽ- വീണ്ടും ദേശീയ ടീമിലെ സ്ഥാനം നഷ്ടപ്പെട്ടു.
അതിനുശേഷം ആഭ്യന്തര ക്രിക്കറ്റിൽ മികച്ച പ്രകടനം കാഴ്ചവെച്ച സഹീറിനെ ദേശീയ ടീമിലേക്ക് മടക്കിവിളിച്ചു.
അവലംബം ↑ , from Cricinfo Magazine
സഹൃദയ കോളേജ് ഓഫ് എഞ്ചിനീയറിംഗ് ആൻഡ്‌ ടെക്നോളജി ഇംഗ്ലീഷ് വിലാസം https://ml.wikipedia.org/wiki/Sahrdaya_College_of_Engineering_and_Technology
തൃശൂർ ജില്ലയിൽ കൊടകരയിൽ സ്ഥിതി ചെയ്യുന്ന ഒരു എഞ്ചിനീയറിംഗ് കോളേജ് ആണ് സഹൃദയ കോളേജ്  ഓഫ് എഞ്ചിനീയറിംഗ് ആൻഡ്‌ ടെക്നോളജി .
2002-ൽ ആരംഭിച്ച ഈ കോളേജിന്റെ മാനേജ്‌മന്റ്‌ ഇരിഞ്ഞാലക്കുട രൂപത വിദ്യാഭ്യാസ ട്രസ്റ്റ്‌ ആണ് .
പഠന വിഭാഗങ്ങൾ കമ്പ്യൂട്ടർ സയൻസ് ആൻഡ്‌ എഞ്ചിനീയറിംഗ് ബയോ മെഡിക്കൽ എഞ്ചിനീയറിംഗ് ബയോ ടെക്നോളജി എഞ്ചിനീയറിംഗ് ഇലക്ട്രോണിക്സ് കമ്മ്യൂണിക്കേഷൻസ് പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
10°21′34″N 76°17′10″E ﻿ / ﻿ 10.359555°N 76.286015°E ﻿ / 10.359555; 76.286015
സഹോദരൻ
1917 മുതൽ 1956 വരെ കേരളത്തിൽ പ്രചാരത്തിലിരുന്ന ഒരു വർത്തമാനപ്പത്രമാണ് സഹോദരൻ .
കേരളത്തിലെ സാമൂഹികപരിഷ്ക്കർത്താക്കളിലൊരാളായ കെ. അയ്യപ്പൻ സ്ഥാപിച്ച സഹോദരസംഘത്തിന്റെ മുഖപത്രമായാണ് ‘സഹോദരൻ’ പ്രസിദ്ധീകരണം ആരംഭിച്ചത്.
1917 മെയ് 29നു സഹോദര സംഘത്തിന്റെ നേതൃത്വത്തിൽ ചെറായിൽ അരങ്ങേറിയ മിശ്രഭോജനത്തിനുശേഷം അന്ധവിശ്വാസങ്ങളെയും അനാചാരങ്ങളെയും തൂത്തെറിയേണ്ടതിന്റെ ആവശ്യകതയെപ്പറ്റി പ്രതിപാദിക്കുന്ന ഒരു ലേഖനമെഴുതി അയ്യപ്പൻ ‘മിതവാദി’ എന്ന പ്രസിദ്ധീകരണത്തിനയച്ചു.
“ലേഖനം നല്ലതുതന്നെ; പക്ഷേ പ്രസിദ്ധപ്പെടുത്താൻ നിവൃത്തിയില്ല” എന്ന കുറിപ്പുമായി അയ്യപ്പന്റെ ലേഖനം മടക്കിയയച്ചു.
തന്റെ ആദർശപ്രചരണത്തിന് ഒരു പ്രസിദ്ധീകരണം ആവശ്യമാണെന്ന് ഇതോടെ അദ്ദേഹം തീർച്ചപ്പെടുത്തി.
‘സഹോദരൻ’ പ്രസിദ്ധീകരണം തുടങ്ങാൻ നിമിത്തമായത് പ്രസ്തുത സംഭവമാണ് .
1917-ൽ(1093 കന്നിമാസത്തിൽ) മാസിക എന്ന നിലയിൽ സഹോദരന്റെ ആദ്യ ലക്കം പുറത്തിറങ്ങി.
അയ്യപ്പൻ തന്നെയായിരുന്നു പത്രാധിപർ.
പറവൂർ എസ്.പി. പ്രസ്സിൽ അച്ചടിച്ച് പള്ളിപ്പുറത്തു നിന്നുമാണ് ഈ മാസികയുടെ പ്രഥമ ലക്കങ്ങൾ പ്രസിദ്ധീകൃതമായത് .
ജാതിമതചിന്തകൾക്കതീതമായി മനുഷ്യരെല്ലാവരും ഒന്നിക്കേണ്ടതിന്റെ ആവശ്യകത സമർത്ഥിക്കാനാണ് സഹോദരന്റെ ആദ്യ ലക്കം ശ്രമിച്ചത്.
“ഞാൻ, ഞങ്ങൾ എന്നീ നീചമായ സ്വാർത്ഥക്കുഴികളിൽനിന്നു ലോകരെപ്പിടിച്ചുവലിച്ചു നാം നാം എന്ന ഉന്നതവും വിശാലവുമായ സാഹോദര്യസൌധത്തിൽ കയാറ്റാനാണ് പുരുഷാകാരം ഉപയോഗിക്കേണ്ടത്” എന്ന് സഹോദരന്റെ ആദ്യ മുഖപ്രസംഗത്തിൽ രേഖപ്പെടുത്തിയിരുന്നു.
1918-ൽ പ്രസിദ്ധീകരണം തിരുവനന്തപുരത്തേക്കു മാറ്റി.
ലക്കങ്ങൾ മാസത്തിൽ രണ്ടുവീതമായി.
1920-ൽ പ്രസിദ്ധീകരണം വീണ്ടും എറണാകുളത്തേക്കു മാറ്റുകയും വാരികയാവുകയും ചെയ്തു.
1926, ‘27, ‘28 വർഷങ്ങളിൽ സഹോദരൻ ഓരോ വാർഷികപ്പതിപ്പും പ്രസിദ്ധീകരിച്ചു.
ഓരോ വാർഷികപ്പതിപ്പും ഓരോ സന്ദേശവുമാ‍യാണ് പുറത്തിറങ്ങിയത്.1919-ൽ സഹോദരൻ പത്രം പ്രസിദ്ധീകരിച്ചു
യുക്തിവാദം , സോഷ്യലിസം , തൊഴിലാളിപ്രസ്ഥാനം , മിശ്രവിവാഹം , അധ:സ്ഥിതരുടെ ക്ഷേത്രപ്രവേശനം, ഉത്തരവാദഭര‍ണം തുടങ്ങിയ ചിന്താസരണികൾക്കുവേണ്ടി സഹോദരൻ ശക്തിയുക്തം വാദിച്ചിരുന്നു.
കമ്മ്യൂണിസ്റ്റു ചിന്താധാരയെക്കുറിച്ച് സഹോദരനിൽ നിരവധി ലേഖനങ്ങൾ പ്രത്യക്ഷപ്പെട്ടിരുന്നു .
1929-ൽ പുറത്തിറങ്ങിയ വാർഷികപ്പതിപ്പിൽ ലെനിന്റെ ജീവചരിത്രം ചിത്രസമേതം പ്രസിദ്ധീകരിച്ചിരുന്നു.
അതായിരുന്നു മലയാളപത്രലോകത്ത് ആദ്യമായി പ്രത്യക്ഷപ്പെടുന്ന ലെനിന്റെ ചിത്രം .
1956 ജൂൺ മാസത്തോടെ പ്രസിദ്ധീകരണം നിലച്ചു.
അവലംബം ↑ ↑ {{ cite book }} :  CS1 maint: location missing publisher ( link ) ↑ കേരള സംസ്കാരം കലാശാലപ്പതിപ്പ് ↑ ↑
സഹ്യാദ്രി കടുവ സംരക്ഷണകേന്ദ്രം ഇംഗ്ലീഷ് വിലാസം https://ml.wikipedia.org/wiki/Sahyadri_Tiger_Reserve
ഇന്ത്യയിലെ മഹാരാഷ്ട്രസംസ്ഥാനത്ത് സ്ഥിതിചെയ്യുന്ന ഒരു കടുവ സംരക്ഷണകേന്ദ്രമാണ് സഹ്യാദി കടുവ സംരക്ഷണകേന്ദ്രം .
2008ൽ ഇന്ത്യാഗവൺമെന്റാണ് ഈ സംരക്ഷണകേന്ദ്രം നിർമ്മിച്ചത്.
പശ്ചിമഘട്ടത്തിന്റെ സഹ്യാദ്രി മലനിരകളിലാണ് ഈ കടുവസംരക്ഷണകേന്ദ്രം സ്ഥിതിചെയ്യുന്നത്.
മഹാരാഷ്ട്ര , കർണ്ണാടക , ഗോവ എന്നീ സംസ്ഥാനങ്ങളിലായി ഈ കടുവസംരക്ഷണകേന്ദ്രം വ്യാപിച്ചുകിടക്കുന്നു.
നിത്യഹരിതവനങ്ങളും അർദ്ധ നിത്യ ഹരിതവനങ്ങളുമാണ് ഈ പ്രദേശത്ത് കാണപ്പെടുന്നത്.
ആർദ്രത കൂടിയ കാലാവസ്ഥയാണ് പൊതുവേ.
സതര ( മഹാബലേശ്വർ , മേധ , സതര , പഠാൻ ), സാംഗ്ലി ( ശൈരല താലൂക്ക്), കോലാപൂർ ( ശൗവാടി താലൂക്ക്), രത്നഗിരി ( സംഗമേശ്വർ , ഖീഡ് താലൂക്കുകൾ) എന്നീജില്ലകളിലായി സഹ്യാദ്രി കടുവസംരക്ഷണകേന്ദ്രം വ്യാപിച്ചുകിടക്കുന്നു.
സഹ്യാദ്രി കടുവസംരക്ഷണകേന്ദ്രത്തിന്റെ വടക്കുഭാഗം കൊയ്ന വന്യജീവിസംരക്ഷണകേന്ദ്രവും തെക്കുഭാഗം ചന്ദോളി ദേശീയോദ്യാനവും പങ്കുവയ്ക്കുന്നു.
രാധാനഗരി വന്യജീവിസംരക്ഷണകേന്ദ്രം കൂടി ഇതിന്റെ പരിധിയിൽ പെടുത്തിയിട്ടുണ്ട്.